
3. pielikums
Ministru kabineta
[24-TA-2363]
rīkojumam Nr. [24-TA-2363]

Centralizētas funkcijas vai koplietošanas pakalpojumu attīstības plāns
1. Centralizētā funkcija vai koplietošanas pakalpojums (turpmāk – pakalpojums) 
	Norāda pakalpojuma saturu atspoguļojošu nosaukumu un īsu satura aprakstu, kas obligāti ietver pakalpojuma sniegšanas un saņemšanas galvenos nosacījumus

Centralizētas grāmatvedības un personāla lietvedības, budžeta plānošanas un finanšu vadības risinājumu platformas uzturēšana un darbināšana (turpmāk - Platforma)

Koplietošanas pakalpojuma attīstības ietvaros plānots izveidot vienotu, centralizētu valsts pārvaldes platformu grāmatvedības un personāla lietvedības, budžeta plānošanas un finanšu vadības jomā, lai nodrošinātu grāmatvedības uzskaites procesu standartizāciju un vienādošanu, kā arī veicinātu efektivitāti, digitālo transformāciju un valsts līdzekļu optimizāciju. Koplietošanas pakalpojums – t.i., vienota platforma -  tiks veidota un attīstīta Vienotā pakalpojumu centrā (turpmāk – VPC). 

Platformas pakalpojums ir IKT risinājuma kopums, kas ietver grāmatvedības un personāla lietvedības risinājumu, izmantojot pieejamo funkcionalitāti Horizon sistēmā un darbinieku pašapkalpošanās portālā HoP, un risinājumu budžeta plānošanā un finanšu vadībā, nodrošinot atbalstu resoriem un iestādēm ikdienas budžeta plānošanas un finanšu vadības procesos, kā arī valsts līmeņa finanšu vadības procesos. Papildus tiks investēti ANM līdzekļi integrāciju pārbūvē un saskarņu izstrādē (t.sk. iestāžu sistēmu funkcionalitātes pielāgošana), nodrošinot resora biznesa procesu un sistēmu sasaisti ar centralizēto platformu. 

Platformā plānots attīstīt jaunu risinājumu vidēja termiņa un ikgadējā budžeta plānošanai un vadībai, apropriāciju vadībai, samazinot ar budžetu saistītās dokumentu plūsmas caur dokumentu vadības sistēmām, nodrošinot integrēto pieeju iespējami plašākiem ar budžetu saistītu pārskatu un atskaišu veidiem, tādējādi, nodrošinot lielāku pārskatāmību visām procesā iesaistītajām pusēm un samazinātu administratīvo slogu.

Platformā ietilpstošo grāmatvedības un personāla lietvedības risinājumu izmantos ministrijas un iestādes, kas saņems grāmatvedības uzskaites pakalpojumu, savukārt risinājuma funkcionalitāti budžeta plānošanā un finanšu vadībā  - valsts līmeņa budžeta plānošanas procesiem izmantos visi resori/iestādes, savukārt funkcionalitāti, kas ir iestāžu un ministrijas līmenis - vērtējama risinājuma ieviešanas laikā, ņemot vērā resoru šī brīža izstrādāto risinājumu funkcionalitāti.



2. Pakalpojuma sniedzējs
	Institūcijas – centralizētās funkcijas nodrošinātājas vai pakalpojuma sniedzējas nosaukums

Valsts kase


3. Pakalpojuma rādītāji (pakalpojuma līmeņa vienošanās līmeņi (SLA))
	Norāda pakalpojuma kvalitātes, apjoma un līmeņa rādītāju īsus aprakstus un plānotās vērtības
Platforma tiks nodrošināta katru dienu, 24 h diennaktī. Pakalpojuma pieejamības rādītājs darba dienās darba laikā no 8:00 līdz 20:00 ne mazāka kā 98% mēnesī no paredzētā pakalpojuma sniegšanas laika. Ņemot vērā, ka platformu veidos vairākas komponentes, pakalpojuma pieejamības rādītājs tiks precizēts un saskaņots ar pakalpojuma saņēmējiem pēc platformas ietilpstošo risinājumu pilnveides un izstrādes, nodrošinot platformas lietotāju vajadzības. Radītāju nepieciešams piemērot no 2027.gada, kad uzsāk darboties vienoti risinājumi centralizētā platformā. 
Detalizēti platformas un tajā ietilpstošo risinājumu pieejamības rādītāji un reakcijas laiki tiks noteikti, definējot pakalpojuma nosacījumus. 



4. Pakalpojuma saņēmēju loks
	Raksturo pakalpojuma saņēmēju loku, pakalpojuma izvēršanas gadījumā nodalot esošo, projekta rezultātā plānoto (obligāti) un turpmākas attīstības perspektīvu

Eiropas Savienības Atveseļošanas un noturības mehānisma plāna 2. komponentes "Digitālā transformācija" reformas 2.1.2.r. "Valsts IKT resursu izmantošanas efektivitātes un sadarbspējas paaugstināšana", investīciju 2.1.2.1.i. "Pārvaldes centralizētās platformas un sistēmas" projekta "Valsts pārvaldes vienota valsts finanšu resursu plānošana un pārvaldības grāmatvedības pakalpojumu nodrošinājums, vienotās resursu vadības ieviešana” (turpmāk – Projekts)  rezultātā plānotais pakalpojuma saņēmēju loks:
1. Grāmatvedības un personāla lietvedības jomā:
1.1. Finanšu ministrija un iestādes (Iepirkumu uzraudzības birojs, Valsts ieņēmumu dienests, Centrālā finanšu un līgumu aģentūra, Valsts kase, Izložu un azartspēļu uzraudzības inspekcija; Fiskālās disciplīnas padome);
1.2. Veselības ministrija un iestādes (Latvijas Antidopinga birojs, Neatliekamās medicīniskās palīdzības dienests, Nacionālais veselības dienests, Paula Stradiņa Medicīnas vēstures muzejs, Slimību profilakses un kontroles centrs, Valsts asinsdonoru centrs, Valsts tiesu medicīnas ekspertīzes centrs, Veselības inspekcija, Zāļu valsts aģentūra);
1.3. Zemkopības ministrija un iestādes (Lauku atbalsta dienests, Pārtikas un veterinārais dienests, Valsts augu aizsardzības dienests, Valsts tehniskās uzraudzības aģentūra, Valsts meža dienests);
1.4. Viedās administrācijas un reģionālās attīstības ministrija un iestādes (Dabas aizsardzības pārvalde, Latvijas Nacionālais dabas muzejs, Latvijas Nacionālais botāniskais dārzs, Valsts reģionālās attīstības aģentūra). 
1.5. Klimata un enerģētikas ministrija un iestādes (Valsts vides dienests, Vides pārraudzības valsts birojs);
1.6. Ekonomikas ministrija un iestādes (Centrālā statistikas pārvalde, Konkurences padome, Patērētāju tiesību aizsardzības centrs, Latvijas investīciju un attīstības aģentūra, Būvniecības valsts kontroles birojs, Latvijas Nacionālais akreditācijas birojs);
1.7. Izglītības un zinātnes ministrija un iestādes (Aizkraukles Profesionālā vidusskola, Daugavpils Tehnoloģiju un tūrisma tehnikums, Izglītības kvalitātes valsts dienests, Jaunatnes starptautisko programmu aģentūra, Jelgavas Tehnikums, Jēkabpils Tehnoloģiju tehnikums, Kandavas Lauksaimniecības tehnikums, Kuldīgas Tehnoloģiju un tūrisma tehnikums, Latgales Industriālais tehnikums, Latviešu valodas aģentūra, Latvijas Sporta muzejs, Latvijas Zinātnes padome, Liepājas Valsts tehnikums, Murjāņu sporta ģimnāzija, Ogres tehnikums, Rēzeknes tehnikums, Rīgas Būvniecības koledža, Rīgas Mākslas un mediju tehnikums, Rīgas Metālapstrādes profesionālā vidusskola, Rīgas Stila un modes tehnikums, Rīgas Tehniskā koledža, Rīgas Tirdzniecības profesionālā vidusskola, Rīgas Valsts tehnikums, Saldus tehnikums, Smiltenes tehnikums, Valmieras tehnikums, Valsts izglītības attīstības aģentūra, Valsts izglītības satura centrs, Ventspils Tehnikums, Vidzemes Tehnoloģiju un dizaina tehnikums);
1.8. Kultūras ministrija un iestādes (Alfrēda Kalniņa Cēsu Mūzikas vidusskola, Īpaši aizsargājamais kultūras piemineklis-Turaidas muzejrezervāts, Jāzepa Mediņa Rīgas Mūzikas vidusskola, Jelgavas Mūzikas vidusskola, Kultūras informācijas sistēmu centrs, Latvijas Etnogrāfiskais brīvdabas muzejs, Latvijas Nacionālais arhīvs, Latvijas Nacionālais kultūras centrs, Latvijas Nacionālais mākslas muzejs, Latvijas Nacionālais vēstures muzejs, Latvijas Nacionālā bibliotēka, Latvijas Neredzīgo bibliotēka, Latvijas Republikas Kultūras ministrija, Mākslu izglītības kompetences centrs "Latgales Mūzikas un mākslas vidusskola", Memoriālo muzeju apvienība, Nacionālais kino centrs, Nacionālā kultūras mantojuma pārvalde, Mākslu izglītības kompetences centrs "Liepājas Mūzikas, mākslas un dizaina vidusskola", Mākslu izglītības kompetences centrs "Nacionālā Mākslu vidusskola", Mākslu izglītības kompetences centrs "Rīgas Dizaina un mākslas vidusskola", Mākslu izglītības kompetences centrs "Ventspils Mūzikas vidusskola", Latvijas Nacionālais rakstniecības un mūzikas muzejs, Rīgas vēstures un kuģniecības muzejs, Staņislava Broka Daugavpils Mūzikas vidusskola, Valsts Kultūrkapitāla fonds); 
1.9. Tieslietu ministrija un iestādes (Tiesu administrācija, Valsts tiesu ekspertīžu birojs, Valsts valodas centrs, Datu valsts inspekcija, Latvijas Republikas Uzņēmumu reģistrs, Valsts probācijas dienests, Latvijas Republikas Ieslodzījuma vietu pārvalde, Valsts zemes dienests, Maksātnespējas kontroles dienests, Uzturlīdzekļu garantiju fonda administrācija, Latvijas Republikas Patentu valde)
2. Budžeta plānošanas un finanšu vadības jomā:
2.1. Finanšu ministrija un iestādes (Iepirkumu uzraudzības birojs, Valsts ieņēmumu dienests, Centrālā finanšu un līgumu aģentūra, Valsts kase, Izložu un azartspēļu uzraudzības inspekcija);
2.2. Citi resori -  funkcionalitāte, kas nepieciešama valsts līmeņa budžeta plānošanas procesiem, funkcionalitāte, kas ir iestāžu un ministrijas līmenis.

Turpmākās attīstības perspektīvas saņēmēju loks:
3. Iekšlietu ministrija un tās padotības iestādes
4. Ārlietu ministrija 
5. Satiksmes ministrija un tās padotības iestādes
6. Labklājības ministrija un tās padotības iestādes
7. Aizsardzības ministrija un tās padotības iestādes
8. Neatkarīgās iestādes.
Lēmums kādā ministrijām un to padotības iestādēm pakāpeniski jāpāriet uz VPC ir ietverts Valsts kancelejai sadarbībā ar Finanšu ministriju (Valsts kasi) izstrādātajā konceptuālajā ziņojumā[footnoteRef:2] "Vienoto pakalpojumu centra koncepts"" (Ministru kabineta 2023. gada 4. jūlija rīkojums Nr. 404 "Par konceptuālo ziņojumu "Par vienotā pakalpojumu centra izveidi valsts pārvaldē""). [2:  MK  2022. gada 3.maija sēdes protokollēmuma (prot. Nr. 25 27. §) "Informatīvais ziņojums par grāmatvedības un personāla lietvedības funkciju centralizāciju valsts pārvaldē " 3. punkts] 



5. Pakalpojuma sniegšanu nodrošinošais IKT risinājums
	Norāda IKT risinājumu (risinājumus), kas pēc būtības nodrošina pakalpojumu sniegšanu un kuru darbināšana/uzturēšana veido būtisku daļu no pakalpojumu sniegšanas izmaksām (mazāk nozīmīgus atbalsta risinājumus nenorāda)  

1. Grāmatvedības un personāla lietvedības risinājums.
2. Budžeta plānošanas un finanšu vadības risinājums.



6. Pakalpojuma sniegšanas un saņemšanas tiesiskais regulējums un pakalpojuma ieviešanas stratēģija
	Norāda esošo un plānoto (projekta īstenošanas laikā) tiesisko regulējumu.
Izskaidro pakalpojumu ieviešanas un saņēmēju loka izvēršanas stratēģiju, ja tā nav balstīta uz tiesiskā regulējuma noteiktu obligātu centralizētās funkcijas vai pakalpojuma izmantošanu 
Tiesiskais regulējums, kas attiecas tieši uz centralizētās funkcijas vai koplietošanas pakalpojuma izmantošanu:
Grozījumi normatīvajos aktos – VPC izveidei un darbības nodrošināšanai
VPC pakalpojuma sniegšanai nepieciešams specifisks un konkrēts likuma ietvars. Nepieciešams veikt grozījumus Likumā par budžeta un finanšu vadību (Valsts kase) un Valsts pārvaldes iekārtas likumā (Valsts kanceleja), lai piešķirtu deleģējumu Valsts kasei un Valsts kancelejai VPC izveidei un darbības nodrošināšanai, t.sk MK noteikumu izstrādei. Grozījumi likumos nodrošina pamatu Valsts kasei un Valsts kancelejai īstenot nepieciešamās izmaiņas nolikumos un reglamentos, kas kalpo par pamatu VPC ieviešanai abu iestāžu struktūrvienību ietvaros. 
Papildus tam jāņem vērā, ka var būt nepieciešami grozījumi ministriju un tās padotības iestāžu iekšējos normatīvajos aktos, kuros noteikta kārtība, kādā īstenojami procesi un to daļas, kas līdz ar VPC izveidošanu būs VPC atbildība.  
VPC darbībai – nepieciešams izstrādāt jaunu normatīvo regulējumu: 
Nepieciešams izstrādāt jaunu tiesību aktu projektu (MK noteikumus) saistībā ar VPC darbību, sniegto pakalpojumu izmantošanas obligātumu, procesu kontroli, savstarpējās sadarbības principiem, atbalstu, pienākumiem, noteikt atbildīgos subjektus, kā arī atrunāt risinājumu pieejamības un drošības prasības. Tādā veidā tiktu radīta skaidra un pārskatāma kārtība VPC darbībai, vienlaikus veidojot centralizētu mehānismu. 

Grozījumi normatīvajos aktos un jaunais normatīvais regulējums tiks izstrādāts Projekta ietvaros. 
 



7. Pakalpojuma finansēšanas pieeja1
	Norāda, vai pakalpojuma sniegšanas finansēšanā ir plānots iesaistīt arī pakalpojumu saņēmējus, piemēram, pārdalot no pakalpojumu saņēmējiem vai ar tiešiem maksājumiem saņemot daļu no pakalpojuma sniegšanai nepieciešamā finansējuma, vai arī pakalpojums tiks finansēts no valsts budžeta pakalpojuma sniedzēja izdevumu programmas.
Īpaši norāda (un aizpilda 8. punktu), ja pakalpojumu sniegšanu nevarēs nodrošināt atbilstoši esošajiem budžeta līdzekļiem 

Pakalpojumu plānots attīstīt un uzturēt no ANM projekta, finansējuma pārdales no pakalpojuma saņēmēja budžeta (finanšu grāmatvedībā) un valsts budžeta līdzekļiem (t.sk., budžeta plānošanas un finanšu vadības risinājuma uzturēšana, kā arī resoru pievienošana centralizētam modelim pēc 2026.gada). 

Līdz 2026.gada 31.maijam centralizācijas reformas izdevumi, t.sk. risinājuma centralizācija, platformā ietilpstošo risinājumu pilnveide, ieviešana un uzturēšana, tiks segti:
1)  no ANM projekta finansējuma;.
2) no pakalpojuma saņēmēja budžeta,  kas paredz vienreizēju budžeta pārdali finanšu grāmatvedības procesiem, jo notiks amata vietu pārcelšana no resoriem uz VPC un grāmatvedības risinājuma centralizācija. Priekšlikumi par pārdali tiks sagatavoti ikgadējā valsts budžeta izdevumu pārskatīšanas procesa un kārtējā valsts budžeta sagatavošanas procesa ietvaros;
3) no likuma par “Par valsts budžetu 2024. gadam un budžeta ietvaru 2024., 2025. un 2026. gadam” starpnozaru prioritārā pasākuma “Vienotā pakalpojumu centra izveide” finansējuma.

Lai nodrošinātu korektu finansējuma pārdali, pirms katra resora pārņemšanas tiks pārskatītas iepriekšējā gada izmaksas par licencēm vai licenču nomu. Kā arī jāņem vērā, ka resoru pievienošanas procesā VPC ar licencēšanu saistītās izmaksas var pieaugt, ņemot vērā, atšķirīgo digitalizācijas līmeni iestādēs. Papildus jānorāda, ka finansējums, ko resori un iestādes iepriekšējā gadā izmantojuši konsultācijās, mācībās un papildus pielāgojumiem grāmatvedības risinājumā netiks pārdalīts. 

Ņemot vērā, ka budžeta plānošanas un finanšu vadības risinājumu plānots produkcijā ieviest iteratīvi, sākotnējās uzturēšanas izmaksas līdz iestrādāšanai pamatbudžeta bāzes izdevumos plānots finansēt no pakalpojuma sniedzēja pieejamā valsts budžeta finansējuma. Turpmākās budžeta plānošanas un finanšu vadības risinājuma  uzturēšanas izmaksas tiks pieprasītas normatīvajos aktos noteiktajā kārtībā.

Lai nodrošinātu pārējo resoru pārņemšanu centralizētajā platformā un segtu pārņemšanas izmaksas, tiks izmantots likumā par “Par valsts budžetu 2024. gadam un budžeta ietvaru 2024., 2025. un 2026. gadam” starpnozaru prioritārā pasākumā “Vienotā pakalpojumu centra izveide” piešķirtais finansējums. .


8. Pakalpojuma sniegšanas uzsākšanai vai izvēršanai nepieciešamā papildu valsts budžeta finansējuma apmērs un pamatojums, ņemot vērā arī ieguvumus un izmaksas2  
	Pamato papildu izmaksas, ņemot vērā ieguvumus. Konkrēti norāda plānotos ieguvumus un ietaupījumus, kas var ietvert arī pārvaldes darbinieku skaitu samazinājumu, norādot ietaupījumu sadalījumu pa institūcijām vai resoriem. Ja papildu izmaksas ir saskaņotas, pieņemot saistīto tiesisko regulējumu, tad atsaucas ar atbilstošām saitēm uz pamatojošajiem pierādījumiem.  
Pamatojumam no izmaksu viedokļa norāda nepieciešamo papildu finansējumu mēnesī, sadalot to pa būtiskām izmaksu pozīcijām un pamatojot katru no tām   

Pakalpojuma sniegšanas nodrošināšanai pēc projekta beigām, ņemot vērā šī plāna 7.punktā aprakstīto finansēšanas pieeju ir nepieciešams papildu valsts budžeta finansējums platformas uzturēšanai, darbināšanai. Valsts budžeta finansējums  tiks pieprasīts normatīvajos aktos noteiktajā kārtībā, iesniedzot detalizētu aprēķinu pa izmaksu pozīcijām. Ņemot vērā, ka uzturēšanas izmaksas ir atkarīgas no iepirkumā iegādātā risinājuma, sniedzamā pakalpojuma apjoma, pārdalītā finansējuma apjoma, šobrīd nav iespējams norādīt precīzu izmaksu apmēru. 

Platforma ir pakalpojums, kurš nodrošinās vienotas ekosistēmas veidošanu, kas rada priekšnosacījumus pilnvērtīgākai finanšu datu izmantošanai un to analīzei, kā arī veicinās efektivitāti, caur digitālo transformāciju un procesu efektivitāti. 
Atveseļošanas un noturības mehānisma investīcijas projekta “Valsts pārvaldes vienota valsts finanšu resursu plānošana un pārvaldības grāmatvedības pakalpojumu nodrošinājums, vienotās resursu vadības ieviešana” ietvarā, veicot platformas attīstīšanu, tiks sasniegti projekta pases 3.3. p. un 7.p. norādītie plānotie ietaupījumi un ieguvumi. 



Lietotie saīsinājumi: 
ANM - Atveseļošanas un noturības mehānisms
ES – Eiropas Savienība
ESAO - Ekonomiskās sadarbības un attīstības organizācija
IKT – informācijas un komunikācijas tehnoloģijas
IT – Informācijas tehnoloģijas
MK – Ministru kabinets
SLA – (angl. – Service Level Agreement), pakalpojuma līmeņa vienošanās
VPC – Vienoto pakalpojumu centrs

Piezīmes.
1. Saskaņā ar informatīvo ziņojumu "Par valsts pārvaldes  informācijas un komunikācijas tehnoloģiju koplietošanas pakalpojumu attīstības plānošanu un finansēšanu" (pieņemts zināšanai Ministru kabineta 2022. gada 7. jūnija  sēdē (prot. Nr. 30 29. §)) definētajām centralizēto funkciju un IKT koplietošanas pakalpojumu finansēšanas pieejām. 
2. Aizpilda, ja 7. punktā norādītā izvēlētā finansēšanas pieeja paredz, ka pakalpojuma uzturēšanu pakalpojuma sniedzējs nevar nodrošināt atbilstoši esošajiem budžeta līdzekļiem un ir nepieciešama finansējuma pārdale no pakalpojuma izmantotājiem (citām valsts budžeta iestādēm) vai ir nepieciešams papildu valsts budžeta finansējums, kas tiks pieprasīts normatīvajos aktos noteiktajā kārtībā.

Finanšu ministrs 								   A.Ašeradens

